Kui E. coli kasvukeskkonna osmolaarsus tõuseb, liigub vesi aquaporiinide kaudu rakust välja ning turgor langeb. Selle tulemusena aktiveeritakse TrkAEH kaaliumi rakkutoomise süsteem. Süsteem töötab seni, kuni turgor on taastatud. Kui sellest ei piisa ning turgori vähenemisest põhjustatud stress kestab, aktiveeritakse Kdp transportsüsteem, mis on K suhtes kõrge afiinsusega. K limitatsiooni korral on kdp geenid pidevalt ativeeritud. Samaaegselt sünteesitakse (või transporditakse väliskeskkonnast) proportsionaalses hulgas rakku toodava K hulgaga glutamaati. Väliskeskkonna kõrge osmootse rõhu korral võib sel viisil K-glutamaadi tase tõusta ajutiselt kuni 0,7-0,8 M kontsentratsioonini, mis pärsib ensüümide aktiivsuse. Seetõttu lülitatakse kiiresti tööle süsteemid, mis võimaldavad betaiini, proliini ja trehhaloosi akumuleerumist rakkudesse. Aktiveeruvad nii vastavate ühendite sünteesirajad kui ka rakku transportimise süsteemid. Samal ajal väheneb proportsionaalselt K ja glutamaadi rakusisene kontsentratsioon.